0089.xml
آسٹریلیا کے خلاف سیریز کیلئے پاکستان کی ون ڈے اور ٹی ٹونٹی کرکٹ ٹیمیں یو اے ای پہنچ گئیں
لاہور ۔ یکم اکتوبر (اے پی پی) پاکستان کی ٹی ٹونٹی اور ون ڈے کرکٹ ٹیمیں آسٹریلیا کے خلاف ٹی ٹونٹی اور ون ڈے کرکٹ سیریز کھیلنے کیلئے یو اے ای پہنچ گئیں۔ ون ڈے کرکٹ ٹیم کی قیادت مصبا ح الحق اور ٹی ٹونٹی کرکٹ ٹیم کی قیادت شاہد آفریدی کریں گے۔ 15رکنی ون ڈے ٹیم میں مصبا ح الحق، احمد شہزاد، محمد حفیظ، عمر اکمل، فواد عالم، عمر امین، اسد شفیق، صہیب مقصود، سرفراز احمد، شاہد آفریدی، رضا حسن، محمد عرفان، انور علی، وہاب ریا ض اور جنید خان شامل ہیں ۔14رکنی ٹی ٹونٹی ٹیم میں شاہد آفریدی، احمد شہزاد، محمد حفیظ، عمر اکمل، عمر امین، صہیب مقصود، اویس ضیاء، سعد نسیم، رضا حسن، محمدعرفان، وہاب ریاض، بلاول بھٹی، انور علی اور سہیل تنویر شامل ہیں جبکہ ٹیم مینجمنٹ میں ٹیم مینجر معین خان، ہیڈ کوچ وقار یونس، بیٹنگ کوچ گرانٹ فلاور، فیلڈنگ کوچ گرانٹ لوڈن، اسپن باؤلنگ کوچ مشتاق احمدفزیو تھراپسٹ براڈلے رابنسن، انیالسٹ محمد طلحہ بٹ سیکورٹی مینجر کرنل (ر) اعظم خان اور اسسٹنٹ ٹو ہیڈ کوچ شاہد اسلم شامل ہیں۔ محمد حفیظ، عمر اکمل، احمد شہزاد، وہاب ریاض اور سعد نسیم چیمپئنز لیگ کھیلنے کی وجہ سے ٹیم کے ہمراہ نہیں گئے بلکہ وہ بعد میں یو اے ای میں ٹیم کو جوائن کریں گے۔ ٹیم کے کھلاڑی جیت کے لئے پر عزم دکھائی دے رہے تھے۔ علامہ اقبال ایئرپورٹ پر شائقین کرکٹ نے انہیں والہانہ انداز میں رخصت کیا۔ آسٹریلیا کے خلاف سیریز ورلڈ کپ کی تیاری کا حصہ ہے۔ پاکستان اور آسٹریلیا کے مابین تین ون ڈے، ایک ٹی ٹونٹی میچ اور دو ٹیسٹ میچز کھیلے جائیں گے۔ دونوں ٹیموں کے مابین پہلا ٹی ٹونٹی میچ پانچ اکتوبر کو دوبئی میں کھیلا جائے گا۔ تین ون ڈے میچوں کی سیریز کا پہلا میچ 7 اکتوبر دوسرا 10اکتوبر اور تیسرا ون ڈے میچ 12 اکتوبر کو کھیلا جا ئیگا۔ آسٹریلیا کی ٹیم متحدہ عرب امارات پہنچ چکی ہے۔ دونوں ملکوں کی ٹی ٹونٹی ٹیمیں نئے کپتانوں کی قیادت میں گراؤنڈ میں اتریں گی۔ جارج بیلی کی جانب سے قیاد ت چھوڑنے کے بعد اس فارمیٹ میں آسٹریلیا نے ایرون فنچ کو کپتانی دی ہے جبکہ پاکستان ٹیم ٹی ٹونٹی ٹیم کی کپتانی ایک بار پھر شاہدآفریدی کے سپر د کی گئی ہے۔ پاکستان ٹیم کو سعید اجمل کی خدمات حاصل نہیں ہوں گی جو کہ غیر قانونی بولنگ ایکشن کے باعث معطلی کا شکار ہیں جبکہ آسٹریلیا کے سٹار آل راؤنڈ شین واٹسن سکواڈ کا حصہ نہیں ہیں۔ وہ انجری کی وجہ سے سیریز سے باہر ہوچکے ہیں جبکہ چیمپئن فاسٹ بولر مچل جانسن ٹیم کا حصہ ہیں۔ پسلی کی انجری کا شکار مچل جانسن چیمپئنز لیگ سے دست بردار ہوگئے تھے تاہم وہ پاکستان کے خلاف سیریز کے لئے متحدہ عرب امارات پہنچ چکے ہیں۔ ٹیسٹ سیریز کے لئے ٹیم کا اعلان دوسرے ون ڈے کے بعد کیا جائے گا۔
APP
01.10.14
0089p.xml
آسٹریلیا کے خلاف سیریز گرین شرٹس نے یو اے ای میں پڑاؤ ڈال لیا  کینگروز پہلے ہی امارات پہنچ چکے ہیں ، سیریز کا آغاز 5 اکتوبر کو ٹی 20 میچ سے ہو گا ،شائقین نے ٹیم کو والہانہ انداز میں رخصت کیا حفیظ،عمر اکمل ، احمد شہزاد،سعد نسیم، اور وہاب بعد میں ٹیم کو جوائن کرینگے ، سیریز ورلڈ کپ کی تیاریوں کا حصہ ہے : مصباحالحق
لاہور (سپورٹس ڈیسک) پاکستان کی ٹی ٹونٹی اور ون ڈے کرکٹ ٹیمیں آسٹریلیا کے خلاف سیریز کھیلنے کیلئے یو اے ای پہنچ گئیں ۔ پاکستانی ٹیم گلوبل اکیڈمی میں پریکٹس کریگی۔ سیریز کا آغاز 5 اکتوبر کو ٹی 20 میچ سے ہو گا ۔پاکستان کی ون ڈے اورٹی 20 ٹیمیں گزشتہ روز لاہور سے متحدہ عرب امارات پہنچیں،جہاں آسٹریلی ٹیم پہلے سے ہی ان کی منتظر تھی۔ محمدحفیظ،عمر اکمل ، احمد شہزاد،وہاب اورسعد نسیم چمپئنز لیگ کھیلنے کی وجہ سے ٹیم کے ہمراہ نہیں گئے بلکہ وہ بعد میں یو اے ای میں ٹیم کو جوائن کریں گے ۔ٹیم کے کھلاڑی جیت کے لئے پر عزم دکھائی دے رہے تھے۔لاہور علامہ اقبال ایئر پورٹ پر شائقین کر کٹ نے کھلاڑیوں کو والہانہ انداز میں رخصت کیا۔دبئیرروانگی سے قبل میڈیا سے بات کرتے ہوئے کپتان مصباحالحق کا کہنا تھا پاک آسٹریلیا سیریز سے ورلڈ کپ 2015 کی تیاریاں کا باقاعدہ آغاز ہو جائے گا اور ہمیں فائنل لائن اپ بنانے میں آسانی ہو گی۔انھوں نے کہا کہ تمام کھلاڑی فارم میں ہیں لہٰذادبئی میں ایڈجسٹ ہونے میں زیادہ دشواری نہیں آئے گی۔آسٹریلیا کے خلاف سیریز ورلڈ کپ کی تیاریوں کا حصہ ہے ۔پاکستان اور آسٹریلیا کے درمیان تین ون ڈے ،ایک ٹی ٹونٹی اور دو ٹیسٹ میچز کھیلے جائیں گے ۔دونوں ٹیموں کے مابین پہلا ٹی ٹونٹی میچ پانچ اکتوبر کودبئی میں کھیلا جائے گا ۔آسٹریلیا کی ٹیم پہلے ہی عرب امارات پہنچ چکی ہے۔دونوں ملکوں کی ٹی ٹونٹی ٹیمیں نئے کپتانوں کی قیادت میں گراؤنڈ میں اتریں گی۔جارج بیلی کی جانب سے قیادت چھوڑنے کے بعد اس فارمیٹ کے لئے آسٹریلیا نے ایرون فنچ کو کپتانی دی ہے جبکہ پاکستان کی ٹی ٹونٹی ٹیم کی کمان ایک بار پھر شاہد آ فریدی کے سپرد کی کی گئی ہے۔پاکستانی ٹیم کو سعید اجمل کی خدمات حاصل نہیں ہوں گی جو کہ گیر قانونی باؤلنگ ایکشن کے باعث معطلی کا شکار ہیں جبکہ آسٹریلیا کہ سٹار آل راؤنڈر شین واٹسن بھی سکواڈ کا حصہ ہیں ہوں گے ۔وہ انجری مسائل کی وجہ سے سیریز سے باہر ہو چکے ہیں ،فاسٹ باؤلر مچل جانسن کی خدمات ٹیم کو حاصل ہونگی جو پسلی کی انجری کا شکار ہو کر چیمپئنز لیگ ٹی20 سے دست بردار ہو گئے تھے۔
daily_dunya
02.10.14